**REPUBLIKA HRVATSKA** Tel.: 052/580-432 ravnatelj**ica**

**ISTARSKA ŽUPANIJA** 052/580-405 tajništvo

**OSNOVNA ŠKOLA DIVŠIĆI** Fax.: 052/580-405

OIB: 42666743290 e-mail : ured@os-divsici.skole.hr

Divšići 5

52 206 Marčana

KLASA:

URBROJ:

Divšići, 21. 12. 2021.

 Izvješće o provođenju Školskog preventivnog programa u OŠ Divšići tijekom prvog polugodišta šk. god. 2021./2022.

Školski preventivni program ima važnu ulogu u razvijanju osjećaja povezanosti, međusobnog poštovanja, tolerancije spram drugih i drugačijih, razvoju empatičnosti i altruizma. Učenike se informira o štetnom djelovanju sredstava ovisnosti na pojedinca, obitelj i društvo. Vezano za obilježavanje Mjeseca borbe protiv ovisnosti 15. 11. - 15. 12. 2021. pedagoginja je održala radionice s učenicima viših razreda: Učenici 5./6. razreda sudjelovali su u radionici „Alkohol i mladi”. Za učenike 7. razreda održana je radionica „ Recite da nepušenju”. Učenici 8. razreda sudjelovali su u radionici. „Droga- budi mudar nemoj početi.”

Namjena aktivnosti školskog preventivnog programa (ŠPP) jest poučavanje učenika općim životnim vještinama te sprečavanje i suzbijanje neprihvatljivih oblika ponašanja. Potrebno je pomoći djeci u donošenju ispravnih odluka i pomoći im u uspješnom rješavanju problema.

Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih sadržaja.

U školi se kontinuirano provodi školski preventivni program**,** a uključeni su svi djelatnici, učenici, roditelji i lokalna zajednica. Posebno odgovornu ulogu u provođenju programa imaju razrednici i stručno razvojna služba. Voditeljica ŠPP-a je pedagoginja Sandra Banko.

U okviru ŠPPO-a provode se različite aktivnosti u okviru redovne nastave, na satu SRO, putem INA, izvanučionične nastave, s ciljem razvijanja socijalnih i komunikacijskih vještina.

Ishodi školskog preventivnog programa usmjereni su na stjecanje raznovrsnih kompetencija. Učenici će moći poznavati proces rješavanja problema, poznavati strategije upravljanja konfliktom, odupiranja vršnjačkom pritisku, znati kako reći "ne". Naglasak je na jačanju samopoštovanja, samopouzdanja i pozitivne slike o sebi. Poznavanje svojih jakih strana i osnaživanje slabih strana jedan je od temeljnih preduvjeta za osobni rast i razvoj. Učenike se usmjerava na suradnju, dok se međusobno uspoređivanje izbjegava. Učenike se također, usmjerava da prate osobni razvoj. Učenik će razumjeti kako osobna uvjerenja i osobni sustav vrijednosti utječu na proces donošenja odluka. Osposobiti učenike za kritičko prosuđivanje o rizicima ovisnosti, samozaštitnom ponašanju i prihvatljivim načinima suočavanja s problemima koji su sastavni dio svakodnevnog života.

U program je uključena i briga za zdravlje - od 1. razreda kroz nastavne predmete, satove razredne zajednice i predavanje liječnice primarne zdravstvene zaštite. Ti sadržaji obuhvaćaju zdravu prehranu, usvajanje i provođenje pravilnih higijenskih navika, redovitu tjelesnu aktivnost, odgovorno ponašanje prema sebi i drugima. U program je uključena i uporaba informacijske i komunikacijske tehnologije, te njihova zlouporaba – facebook, mobiteli – slikanje, neprimjerene poruke itd. U provođenje programa uključeni su i roditelji kroz roditeljske sastanke i redovite informativne razgovore s razrednikom.

Zahvaljujući dobrom školskom ozračju i provođenju Školskog preventivnog programa nije bilo potrebe za izricanjem pedagoških mjera zbog neprihvatljivog ponašanja učenika.

 Pedagoginja:

 Sandra Banko, prof.